ΚΑΙΟΜΕΝΗ ΒΑΤΟΣ: Κίνδυνοι ἀπό τόν "ΔΙΑΛΟΓΟΝ" Ἀρχιμανδρίτης Ἐπιφάνιος Θεοδωρόπουλος α΄ μέρος\nΚαί ὅταν κατέχῃς τήν ἀλήθειαν καί δέν ἀγαπᾷς, δέν ζῇς ἐν τῇ ἀληθείᾳ. Δυνατόν νά ἔχῃς ψιλήν γνῶσιν τῆς ἀληθείας, δυνατόν νά πιστεύῃς εἰς αὐτό καί ἐκεῖνο καί τό ἄλλο ὀρθόν δόγμα, ἀλλά δέν διαφέρεις τῶν δαιμόνων· "καί τά διαμόνια πιστεύουσι καί φρίσσουσι" (Ἰακ. β΄, 19), ἀλλά δέν σώζονται! Ὁ πιστός, μιμητής τοῦ Κυρίου ἐν παντί, ἀγαπᾷ τούς πάντας. Καί τούς ἑτεροδόξους καί τούς ἀλλοθρήσκους καί τούς ἄθεους καί τούς ὑβριστάς και διώκτας Αὐτοῦ. Ἀκριβῶς δ' ἐπειδή ἀγαπᾷ αὐτούς, ἔχει "λύπην μεγάλην καί ἀδιάλειπτον ὁδύνη τῇ καρδίᾳ", διότι πάντες οὗτοι εἶνε μακράν τῆς σῳζούσης ἀληθείας. "Χριστιανός" ἄνευ ἀγάπης εἶνε "χαλκός ἠχῶν ἤ κύμβαλον ἀλαλάζον" (Α΄ Κορ. ιγ', 1).